paragraph_text: NBC, odnosno National Broadcasting Company, američka je radijska i televizijska mreža u vlasništvu NBC Universala, podružnice tvrtke Comcast. Sjedište tvrtke je Comcast Building koja je dio Rockefeller centra u New Yorku, s važnim uredima u Los Angelesu, Chicagu i Philadelphiji. NBC popularno nazivaju "Paunovom mrežom" zbog njezinog logotipa, koji prikazuje pauna u duginim bojama; logo je prvi put prikazan 1956. zbog početka emitiranja u boji i postao je službeni logotip mreže od 1979.